
 హైదరాబాద్ (ఆంధ్రజ్యోతి): స్టేట్ బ్యాంక్ ఆఫ్ ఇండియా (ఎస్బిఐ)లో విలీనమైన బ్యాంకుల్లోని సిబ్బంది బదిలీలకు సంబంధించి ఇచ్చిన ఆప్షన్లను జూన్ 15 వరకు ఖరారు చేయవద్దని హైకోర్టు మధ్యంతర ఆదేశాలు జారీ చేసింది. ఎస్బిఐలో ఇటీవల విలీనమైన అనుబంధ బ్యాంక్యుల్లోని అధికారులు, అసోసియేట్ బ్యాంక్ ఆఫీసర్స్ అసోసియేషన్ (ఎబిఎఎ), బ్యాంకు ఉద్యోగులు గురువారం లంచ్ మోషన్లో హైకోర్టును ఆశ్రయించారు. సర్వీసు నిబంధనలపై స్పష్టత ఇవ్వకుండా ఆప్షన్లు కోరడంపై అత్యవసరంగా విచారణ చేపట్టాలని కోరారు. ఈ వ్యాజ్యంపై విచారణ చేసిన హైకోర్టు.. ఎస్బిఐ కార్పొరేట్ కేంద్ర చైర్మన్ (ముంబై), చీఫ్ జనరల్ మేనేజర్, మేనేజింగ్ డైరెక్టర్ (ఎఅండ్ఎస్)లకు నోటీసులు జారీ చేస్తూ పూర్తి వివరాలతో కౌంటర్ దాఖలు చేయాలని ఆదేశించింది. తదుపరి విచారణను జూన్ మొదటి వారానికి వాయిదా వేసింది. ఈ మేరకు హైకోర్టు న్యాయమూర్తి జస్టిస్ పి.నవీన్ రావు మధ్యంతర ఆదేశాలు జారీచేశారు. ఎస్బిఐకి అనుబంధంగా ఉన్న స్టేట్ బ్యాంక్ ఆఫ్ హైదరాబాద్, స్టేట్ బ్యాంక్ ఆఫ్ బికనీర్, స్టేట్ బ్యాంక్ ఆఫ్ మైసూర్, స్టేట్ బ్యాంక్ ఆఫ్ పాటియాలా, స్టేట్ బ్యాంక్ ఆఫ్ ట్రావెన్కోర్ బ్యాంకులు.. ఈ నెల 1న విలీమైన సంగతి తెలిసిందే. ఆయా బ్యాంకుల్లో పనిచేస్తున్న సిబ్బంది బదిలీలకు సంబంధించి 15 రోజుల్లోగా ఆప్షన్లు ఇవ్వాలని ఎస్బిఐ కార్పొరేట్ చీఫ్ జనరల్ మేనేజర్ మార్చి 29న సర్క్యులర్ జారీచేశారు. దీనిని సవాల్ చేస్తూ ఎబిఔ ప్రధాన కార్యదర్శి ఎం హరవర్థన్, మరికొందరు బ్యాంకు మేనేజర్లు, ఉద్యోగులు గురువారం హైకోర్టును ఆశ్రయించారు. పిటిషనర్ల తరపు సీనియర్ న్యాయవాది ఆర్ వైగై వాదించారు. సర్వీసు నిబంధనలపై స్పష్టత ఇవ్వకుండా ఉద్యోగుల బదిలీలకు సంబంధించి ఆప్షన్లు కోరడం సరికాదన్నారు. దీనివల్ల ఉద్యోగులు ఆందోళన చెందుతున్నారని. విలీనమైన బ్యాంకుల్లో సిబ్బందికి ఆయా బ్యాంకుల్లో ఇప్పటి వరకు అమల్లో ఉన్న సర్వీసు నిబంధనలు కొనసాగిస్తారా...? ఎస్బిఐ సర్వీసు నిబంధనలు అమలు చేస్తారా అనే అంశంపై స్పష్టత లేదన్నారు. మేనేజర్ స్థాయి అధికారికి ఎస్బిఐలో ఇచ్చే హోదా ఏమిటో తెలియదని, దీంతో ఉద్యోగులు ఆందోళనకు గురవుతున్నారని తెలిపారు. ఎస్బిఐ తరపు న్యాయవాది వాదిస్తూ... ఉద్యోగులు ఆప్షన్లు ఇచ్చినప్పటికీ ఇప్పటికిప్పుడే నిర్ణయం తీసుకునే పరిస్థితి లేదన్నారు. విలీనమైన బ్యాంకుల్లోని సిబ్బంది వేల సంఖ్యలో ఉన్నందున వారు ఇచ్చే ఆప్షన్లను పరిశీలించి నిర్ణయం తీసుకునేందుకు సమయం పడుతుందన్నారు.ఈ వాదనలు పరిగణనలోకి తీసుకున్న న్యాయమూర్తి ఉద్యోగులు ఇచ్చే ఆప్షన్లను జూన్ 15 వరకు ఖరారుచేయవద్దని మధ్యంతర ఆదేశాలు జారీచేశారు. ఉద్యోగులు ఆప్షన్లు ఇవ్వడానికి ఇచ్చిన గడువు ఏప్రిల్ 13తో ముగుస్తున్నందున దానిని మరికొంత కాలం పొడిగించాలని ఎస్బిఐకి సలహా ఇవ్వాలని ఆ బ్యాంకు తరపున హాజరైన న్యాయవాది నరేందర్ రెడ్డికి సూచిస్తూ తదుపరి విచారణను జూన్ మొదటి వారానికి వాయిదా వేశారు.

 hyderabad (aandhrajyoti): state bank af india (esbi)loo vileenamaina byaankullooni sibbandi badileelaku sambandhinchi ichina aapshanlanu joon 15 varaku khararu cheyavaddani hycortu madhyantara aadesaalu jaarii chesindi. esbilo iteevala vileenamaina anubandha byaankyulloni adhikaarulu, asosiate bank officers asosiation (aba), byaanku udyogulu guruvaram lanch moshanlo haikortunu aasrayinchaaru. sarveesu nibandhanalapai spashtata ivvakunda aapshanlu koradampai atyavasaramgaa vichaarana chepattalani koraru. ee vyaajyampai vichaarana chesina hycortu.. esbi carporate kendra chairman (mumbai), cheef janaral manager, managing director (ands)laku notisulu jaarii chestu puurti vivaraalatoe counter daakhalu cheyalani aadesinchindi. tadupari vichaarananu joon modati vaaraaniki vaayidaa vesindi. ee meraku hycortu nyaayamuurti justis pi.naveen raavu madhyantara aadesaalu jaareechesaaru. esbiky anubandhamgaa unna state bank af hyderabad, state bank af bikanir, state bank af mysur, state bank af patiala, state bank af travencor byaankulu.. ee nela 1na vileemaina sangati telisinde. aayaa byaankullo panichestunna sibbandi badileelaku sambandhinchi 15 rojulloga aapshanlu ivvaalani esbi carporate cheef janaral manager marchi 29na sarkyular jaareechesaaru. deenini sawal chestu eba pradhaana kaaryadarsi em haravarthan, marikondaru byaanku maenejarlu, udyogulu guruvaram haikortunu aasrayinchaaru. pititionerla tarapu seanier nyaayavaadi ar vaigai vaadinchaaru. sarveesu nibandhanalapai spashtata ivvakunda udyogula badileelaku sambandhinchi aapshanlu koradam sarikaadannaaru. deenivalla udyogulu aandolana chendutunnarani. vileenamaina byaankullo sibbandiki aayaa byaankullo ippati varaku amallo unna sarveesu nibandhanalu konasagistara...? esbi sarveesu nibandhanalu amalu chestara ane amsampai spashtata ledannaru. manager sthaayi adhikaariki esbilo iche hoda emito teliyadani, deentho udyogulu aandolanaku guravutunnarani telipaaru. esbi tarapu nyaayavaadi vaadistuu... udyogulu aapshanlu ichinappatiki ippatikippude nirnayam teesukune paristhiti ledannaru. vileenamaina byaankullooni sibbandi vela sankhyalo unnanduna vaaru iche aapshanlanu pariseelinchi nirnayam teesukunenduku samayam padutundannaru.ee vaadanalu parigananaloki teesukunna nyaayamuurti udyogulu iche aapshanlanu joon 15 varaku khararucheyavaddani madhyantara aadesaalu jaareechesaaru. udyogulu aapshanlu ivvadaaniki ichina gaduvu epril 13thoo mugustunnanduna daanini marikonta kaalam podiginchaalani esbiky salaha ivvaalani aa byaanku tarapuna haajaraina nyaayavaadi narender reddiki suuchistuu tadupari vichaarananu joon modati vaaraaniki vaayidaa vaesaaru.